**Z á p i s n i c a**

**zo zasadnutia Obecného zastupiteľstva obce Michalová**

**konaného dňa 26. novembra 2020**

Rokovanie Obecného zastupiteľstva obce Michalová sa uskutočnilo online. Poslancom obecného zastupiteľstva bol zaslaný e-mailom link, cez ktorý sa prihlásili na video rokovanie.

Na online rokovaní Obecného zastupiteľstva obce Michalová boli prítomní:

starostka obce: Ing. Terézia Tisovčíková

poslanci OcZ: 6: Ing. Erika Goceliaková, Pavol Golian, Ing. Ivan Kokavec, Milan Krupa, Dušan Purgat, Mgr. Ján Dianiš,

hlavná kontrolórka obce: Ing. Iveta Purgatová

prednostka obecného úradu: Jana Herichová

Ivan Boháčik, Ing. Miloš Dekrét a František Vojtas boli v spojení telefonicky.

**K bodu 1:**

**Otvorenie**

Obecné zastupiteľstvo obce Michalová otvorila a viedla Ing. Terézia Tisovčíková, starostka obce. Skonštatovala, že na rokovanie Obecného zastupiteľstva je online prihlásených 6 poslancov Obecného zastupiteľstva obce Michalová, takže obecné zastupiteľstvo obce Michalová je uznášania schopné.

V priebehu rokovania sa telefonicky spojili ďalší traja poslanci.

**K bodu 2:**

**Určenie zapisovateľa a overovateľov zápisnice a uznesení**

Za zapisovateľku zápisnice zo zasadnutia OcZ určila starostka obce Janu Herichovú, prednostku obecného úradu.

Za overovateľov správnosti zápisnice a uznesení určila starostka obce poslancov: Mgr. Jána Dianiša a Dušana Purgata.

**K bodu 3:**

**Návrh na schválenie programu rokovania Obecného zastupiteľstva obce Michalová**

Starostka obce Michalová, Ing. Terézia Tisovčíková predložila návrh programu zasadnutia obecného zastupiteľstva obce Michalová.

Keďže k návrhu programu rokovania Obecného zastupiteľstva neboli pripomienky, starostka obce Ing. Terézia Tisovčíková dala za návrh hlasovať.

Program:

1. Otvorenie
2. Určenie zapisovateľa a overovateľov zápisnice
3. Návrh na schválenie programu rokovania Obecného zastupiteľstva obce Michalová
4. Voľba návrhovej komisie
5. Návrh na zmenu rozpočtu obce Michalová na rok 2020
6. Záver

Obecné zastupiteľstvo obce Michalová program zasadnutia obecného zastupiteľstva schválilo

Hlasovanie: 6 za, Proti: 0, Zdržal sa hlasovania: 0

**K bodu 4:**

**Voľba návrhovej komisie**

Starostka obce Ing. Terézia Tisovčíková navrhla do návrhovej komisie poslancov: Ing. Eriku Goceliakovú a Pavla Goliana.

Obecné zastupiteľstvo obce Michalová zvolilo návrhovú komisiu v zložení: Ing. Erika Goceliaková a Pavol Golian.

Hlasovanie: 6 za, Proti: 0, Zdržal sa hlasovania: 0

**K bodu 5:**

**Návrh na zmenu rozpočtu obce Michalová**

Starostka obce Ing. Terézia Tisovčíková informovala poslancov, že podpísala Dodatok č. 1 k Zmluve o poskytnutí nenávratného finančného príspevku na Rekonštrukciu a rozšírenie vodovodu, kde v Bode 3.1, písm. i. obec ako prijímateľ vyhlasuje, že má zabezpečené zdroje financovania Projektu vo výške 5%, čo predstavuje sumu 183.205,02 Eur z celkových oprávnených výdavkov na realizáciu aktivít projektu a v Bode 3.1.písm. ii obec ako prijímateľ vyhlasuje, že má zabezpečené ďalšie zdroje financovania Projektu na úhradu výdavkov neoprávnených na financovanie zo zdrojov EÚ a štátneho rozpočtu na spolufinancovanie v dôsledku výpočtu finančnej medzery, vo výške 192.441,44 Eur.

Finančná medzera vznikla tým, že pri podávaní žiadosti sa uvažovalo o tom, že v budúcnosti bude mať obec prínos, zisk na vodnom hospodárstve a toto je dôvod, prečo obec musí okrem spolufinancovania 5 % zabezpečiť ešte finančné prostriedky nad rámec. Žiadosť o platbu bola na ministerstve spracovaná veľmi rýchlo, nakoľko sa štátna pokladnica v decembri zatvára, peniaze už máme na účte, preto musíme urýchlene previesť potrebné finančné prostriedky na dotačný účet a faktúru do 3 dní uhradiť.

Z dôvodu potreby úhrady prvej faktúry za vykonané práce na stavbe: Rekonštrukcia a rozšírenie verejného vodovodu je potrebné vykonať zmenu rozpočtu na rok 2020

Celková faktúra za práce je vo výške: 2.222.711,50 Eur

Dotácia z Ministerstva investícií, regionálneho rozvoja a informatizácie prišla vo výške: 1.961.978,18 Eur

Spolufinancovanie vo výške 5% činí 103.262,01

Výdavky nad rámec sú vo výške: 157.471,31

Spolu: **260.733,32 Eur** je potrebné okamžite previesť na dotačný účet a uhradiť faktúru v plnej výške.

Tieto finančné prostriedky obec zabezpečí nasledovne:

Na túto investičnú akciu je rozpočtovaných 21.160,-

Zo získaných vyšších bežných príjmov 174.915,-

Z presunu bežných výdavkov 41.660,-

Z presunu kapitálových výdavkov 23.000,-

Spolu: **260.735,- Eur**

Navrhovaná zmena rozpočtu je rozpísaná v rozpočtovom opatrení č. 12/2020-OcZ, ktoré je prílohou návrhu na uznesenie.

Poslanci Obecného zastupiteľstva schválili zmenu rozpočtu Obce Michalová na rok 2020 rozpočtovým opatrením č. 15/2020- OcZ.

Hlasovanie: 9 za, Proti: 0, Zdržal sa hlasovania: 0

**K bodu 6:**

**Záver**

Po vyčerpaní programu starostka obce poďakovala prítomným za účasť a zasadnutie Obecného zastupiteľstva obce Michalová ukončila.

V Michalovej, 28.11.2020

Zapísala: Jana Herichová

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Ing. Terézia Tisovčíková Jana Herichová

starostka obce prednostka obecného úradu

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Ján Dianiš Dušan Purgat

overovateľ I. overovateľ II.